Ville

Eune ville est un touffet d'maîsons et d'bâtisses dans un vaîthinné. Eune ville peut êt' eune pétite pouongnie d'maîsons, coumme en Jèrri: La Ville au Bas, La Ville au Veslet, La Ville à l'Êvêque. Hors Jèrri, nou dithait pustôt qu'ch'est un village.

 Histouaithe 

Pouor les Gallo-Romains des touos vièrs temps eune villa 'tait eune fèrme, et nou-s'app'lait les grandes fèrmes atout les noms d's aûgnièrs: Parville (la villa à Paternus), Fourneville (la villa à Furnus); ou bein atout eune description d'la fèrme ou des tèrres: Hauteville, Longueville, Granville (ou Magneville, du Latîn magna = grande). 

En Nouormandie, jusqué dans les 20% des noms d'pliaiche sont des -ville ou Ville- mais y'a des difféthences entré les contrées: l'Orne a raîque 3% des noms en ville; lé Calvados en a dans les 15%; l'Ûre en a dans les 18%; la Manche en a dans les 25% épis dans les 31% dans la Seine-Mathitînme. Tout coumme, dans la Manche, y'a eune difféthence entré l'Nord et l'Sud - l'Avranchîn en a raîque dans les 3% mais y'en a jusqué dans les 80% dans La Hague.

Ch'est en tchi les cheins Gèrmanniques tchi settlîtent en Nouormandie atchilyîtent la couôteunme dé nommer lus fèrmes en -ville. J'viyons don Gatteville (la fèrme à Gatto), Gouville (la fèrme à Godo) et tout chenna. Épis les Norrouais fîtent dé même: Equeurdreville (la fèrme à Skelder), Quetteville/Quettreville (la fèrme à Ketill) et Grouville (la fèrme à Gero).

Au c'menchement eune ville 'tait eune fèrme auve ses offices et ofûche des cauminnes à l'entou. À seule fîn dé s'protégi lus grandes fèrmes, des seigneurs éthaient bâti des câtchieaux à l'entou, et ches villes pouôrraient abrier et attriotchi des marchièrs.

Les pus împortantes villes fûtent èrconnues par la louai du pays et gângnîtent lé drouait dé lus gouvèrner.

 Achteu 

Au jour d'aniet, eune ville est l'pus souvent eune meunicipalité tchi peut êt' pétite ou hardi grande. La ville la pus împortante d'un pays est la capitale.

Dans des pays, eune cité ou grande ville est eune ville împortante.

Les cheins tchi d'meuthent dans eune ville sont des villais ( des vilotins). Le pus souovent, fâot entenre qùé les gens qùi demeurent dauns des c'meunes en -ville ount eun avernom espécia. Les gens de Ĥâoteville sount des Ĥâotais, céeus d'Éqùerdréville des Éqùerdrais, et de Gatteville des Gattais.

 Dans l's Îles 
En Jèrri, la Ville est Saint Hélyi, et en Dgèrnésy, la Ville est Saint Pièrre Port.

 Ditons 
chèrchi la Ville par Saint Aubîn
chèrchi la Ville par lé Vièr Châté
affronté coumme un Villais

 Des villes 
Viyiz étout la Liste des capitales

en Nouormandie:
Caën
Rouën
Couotaunches
Tchidbouo
Lé Hâvre
Barflleu
Pris
Les Puus
Bayeus
Fécaump
Alençoun

en Brétangne:
Rennes
Saint Mâlo
Brest
Tchîmpèr
Lorient
Vannes
Saint Brieuc
Morlaix

en France:
Paris
Besaunçoun
Strasbouo
Cllermount-Ferraund
Bordiâos
Dijoun
Orléauns
Châlouns-en-Chaumpangne
Ajaccio
Mountpêlyi
Limoges
Dontchèrque

au Rouoyaume Unni:
Londres
Belfast
Porchémue
Oxford
Les Fontaines dé Tunbridge
Cantorbéry

en Ûrope:
Barcélonne
Bèrlîn
Brusselle
Colongne
Cracaû
Dublîn
Katowice
Moscou
Prague
Rome
Saint Pétersbourg
Świętochłowice
V'nise

en Afrique:
Lé Cap
Lé Caire
Lagos
Nairobi

en Améthique du Nord:
Nouvieau York
Ottawa

en Améthique du Sud:
Bouonézâr
San Paulu
Lima

en Âsie:
Péqùin
Jérusalem

 Réféthence 
René Lepelley, Noms de lieux de Normandie et des îles Anglo-Normandes, 1999, ISBN 2-86253-247-9